276.09 ORDNI DWAR L-ESTRADIZZJONI (ĠEMAĦARIJA GĦARBIJA LI BJANA POPOLARI SO~JALI STA L-AVVIŻI LEGALI 47 tal-2010. L-AVVIŻI LEGALI 47 tal-2010. 1. Titolu. It-titolu ta’ dan l-Ordni hu l-Ordni dwar l-Estradizzjoni (Ġemaħarija Għarbija Libjana Popolari Soċjalista). Tifsir. 2. F’dan l-Ordni, sakemm kemm-il darba r-rabta tal-kliem ma teħtieġx xort’oħra- " l-Att relevanti " tfisser l-Att dwar l-Estradizzjoni; Kap. 276. Kap. 276. " id-data relevanti " tfisser it-18 ta’ Diċembru, 2009; " il-Ministru " tfisser il-Ministru responsabbli għall-ġustizzja; " it-Trattat " tfisser it-Trattat bejn il-Gvern ta’ Malta u l-Gvern tal-Ġemaħarija Għarbija Libjana Popolari Soċjali sta ffirmat fil-25 ta’ Lulju, fil-Belt Valletta, li l-pattijiet tiegħu jinsabu stipulati fit-Trattat relattiv u pubblikati fil-Gazzetta tal-Gvern liġġib id-data tal-11 ta’ Diċembru, 2009. 3. Għall-finijiet tal-artikolu 6 tal-Att dwar l-Estradizzjoni, il-Ministru speċifika il-Ġemaħarija Għarbija Libjana Popolari Soċjalista. 4. Relazzjoni bejn l-Ordni u l-Att rilevanti u disposizzjonijiet transitorji. Id-disposizzjonijiet tal-Att rilevanti, sakemm ma jiġix espressament indikat xort’oħra, għandu japplika għal talbiet riċevuti f’Malta jew li jsiru minn Malta fid-data rilevanti jew wara dik id-data għat-treġġigħ lura ta’ kriminali maħrub lejn jew mil-Libja konformement ma’ talba magħmula taħt dan l-Ordni, u d-disposizzjonijiet tal-Att rilevanti għandhom iseħħu dwar it-treġġigħ lura taħt dan l-Ordni ta’ persuni lejn, jew dwar persuni li jitreġġgħu lura taħt dan l-Ordni mil-Libja bla ħsara għal dawk il-kondizzjonijiet, eċċezzjonijiet, adattamenti jew tibdiliet li jiġu speċifikati f’dan l-Ordni. 5. Jemenda l-artikolu 8 tal-Att rilevanti. Għall-finijiet ta’ dan l-Ordni, l-artikolu 8(1)(a) tal-Att rilevanti għandu japplika bħal li kieku minflok il-kliem" skond dik il-liġi" jiġu sostitwiti l-kliem "skond il-liġi ta’ Malta u skond dik il-liġi". 6. Jemenda l-artikolu 10 tal-Att rilevanti. Għall-finijiet ta’ dan l-Ordni, l-artikolu 10 tal-Att rilevanti għandu jiġi emendat kif ġej: (a) fil-paragrafu (ċ) tas-subartikolu (1) tiegħu, minflok il-kliem" jew it-twemmin tagħha." għandhom jiġu sostitwiti l-kliem" jew it-twemmin tagħha; jew "; (b) minnufih wara l-paragrafu (ċ) tas-subartikolu (1) tiegħu, għandu jiżdied il-paragrafu ġdid li ġej: "(d) hemm raġunijiet serji biżejjed biex jitwemmen illi jekk mibgħut lura jista’ jkun soġġett għal proċess; (ċ) minnufih wara l-paragrafu (b) tas-subartikolu (3) tiegħu, għandu jidħol li ġej: bbis) reat magħruf b’isem ieħor li hu bbażat fuq l-istess fatti tar-reat li għalih tkun ingħatat l-estradizzjoni, sakemm dak ir-reat huwa ta’ estradizzjoni; jew ". 7. Għall-finijiet ta’ dan l-Ordni, fis-subparagrafu (g) tal-artikolu 11 tal-Att rilevanti, minflok il-kliem " ta’ Malta." għandhom jiġu sostitwiti l-kliem" ta’ Malta; "uminufih wara għandu jiżdied il-paragrafu ġdid li ġej: "(h) meta l-piena mogħtija għal reat li għalih il-persuna tintalab titreġġ għalura, tkun ta’ natura li mhix applikabli taħt il-liġi Maltija u l-Istat rikjedent ma jkunx taassigurazzjoni li titqies suffiċjenti mill-Ministru, dik il-piena ma titwettaqx.". 8. Għall-finijiet ta’ dan l-Ordni, fis-subartikolu (2) tal-artikolu 23 tal-Att rilevanti, minflok il-kliem "mewt jew ħarba" għandhom jiġu sostitwiti l-kliem "mewt, għejbien jew ħarba". 9. Jemenda l-artikolu 25 tal-Att rilevanti. Għall-finiijet ta’ dan l-Ordni, minnufih wara l-paragrafu (b) tas-subartikolu (2) tal-artikolu 25 tal-Att rilevanti, għandu jidħol il-paragrafu ġdid li ġej: bbis) reat magħruf b’isem ieħor li hu bbażat fuq l-istess fatti tar-reat li għalih tkun ingħatat l-estradizzjoni, sakemm dak ir-reat huwa ta’ estradizzjoni; jew ".